***כללי העידוד – מכון אדלר***

1. לקבל כל ילד כפי שהוא ללא תנאים, ולא לערוך השוואה בין אחים או לילדים אחרים.

2. כבוד הדדי - לא להשפיל, ללמוד להקשיב, להבין ששוני בין בני אדם מעשיר את חיינו.

3. להדגיש את החיובי - את מה שיש ולא מה שחסר.

לדוגמא: "אני יודע שאתה יכול", ולא - "אני יודע שאתה יכול, אז למה אינך עושה?" וכן - להימנע מה "אֲבָל".

4. לשים דגש על המאמץ וההשקעה ולא על התוצאה.

לדוגמא: לאחר כישלון במבחן: "עשית מה שיכולת, בפעם הבאה תצליח יותר."

5. להתייחס למעשה או לבעיה ולדון באפשרות לפתרון, בלי להסיק מסקנות בנוסח של "תמיד אתה…"

להתייחס לקושי: "אני רואה שקשה לך לסדר את החדר", או - "כמה פעמים בשבוע תוכלי לעשות זאת?"

6. להתייחס למעשה ולא לעושה. למשל: "חבל שהכוס נשברה", ולא - "איזה ידיים שמאליות יש לך".

7. מטרות קצרות טווח - לעודד ע"י נתינת אפשרות לילד להתקדם לפי יכולתו ולפי גילו.

8. עידוד ע"י הטלת אחריות (בהתחשב בגיל, כמובן).

לדוגמא: במקום לשלוח את הילד עם רשימה מוכנה למכולת, לומר לו: "תבדוק מה חסר ותחליט מה לקנות".

9. לומדים מטעויות: טעויות הן אנושיות, הן חלק מהחיים, כולנו טועים, ומטעות אפשר ללמוד.

10. שיתוף, התייעצות ובקשת עזרה במשפחה הן דרך מעשית לעידוד. ע"י כך הילד מרגיש שווה ערך, שייך, יש לו מקום במשפחה.

נזכור: עידוד הוא כמו מזון -

להאכיל = לעודד, להרעיב = לא לעודד, להרעיל = לבקר ולהשפיל.